अपने बल पर जिया जाता है जीवन : संजय
जबपांच वर्ष का बालक 5 महीने में भगवान का नजदीकी प्रिय भक्त बन सकता है, तो हमलोग यहां 9 दिनों तक यज्ञ में भाग ले रहे हैं। इसलिए हमलोग भी भगवान का अच्छा भक्त तो बन ही सकते हैं। उक्त बातें बांसजोड़ा में चल रहे श्रीश्री शतचंडी महायज्ञ के तीसरे दिन कथा वाचक संजय ठाकुर ने कहीं।
नैनीताल के विश्व विख्यात ठाकुर ने अपने प्रवचन में श्रद्धालुओं को बताया कि जीवन अपने बल पर जिया जाता है। दूसरे के भरोसे तो अर्थी निकलती है। उन्होंने श्रीराम और श्रीकृष्ण से संबंधित भजन प्रस्तुत कर लोगों मंत्रमुग्ध कर दिया।
श्रीश्री शतचंडी यज्ञ के दौरान परिक्रमा करने वालों की भीड़ उमड़ रही है। सुबह से ही पूजा हवन के लिए भक्तों का पहुंचने का सिलसिला शुरू हो जाता है। 21 पंडित यज्ञ और हवन को संपन्न करा रहे हैं। इनके द्वारा किए जा रहे मंत्रोच्चार से इलाके का माहौल धार्मिक हो गया है।
बाबा भूतनाथ की देखरेख में हो रहे इस यज्ञ में भक्त उनसे आशीर्वाद प्राप्त कर रहे हैं यज्ञ को सफल बनाने में सचिव रवि चौबे, बीएन पांडेय, मुकेश साव, कृपाशंकर सिंह, पुनीत सिंह, रामेश्वर तूरी, श्रवण यादव, रामाशंकर महतो, शंकर तूरी सहित दर्जनों लोगों की सक्रियता रही।
लोयाबाद यज्ञ के दौरान मंडप परिक्रमा करते भक्त।
awa_Deva hin_Deva hin_Deva hin_Deva hin_Deva hin_Deva